
ΕΦΗΜΕΡΙΪ ΤΗΣ ΚΥΒΕΡΝΗΣΕΙ! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΕΝ ΑΘΗΝΑΙΕ ΤΙΓΥΥΠΤ ΠΡΩΤΠΜ ΑΡΙΘΜΟΕ ΦΥΛΛΟΥ 

ΤΗι 28 ΜΑ ΓΟΥ 1976 ΙΕΙΛυΖ. ΙΙΓΜΙυΝ 1 «β 

ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΟ. 348 καί την προθεσμίαν έντός τής οποίας πρέπει να συντελεσθή 


Περί κυρο'σεως τοΰ Κανονισμού λειτουργίας δικτύου Υ¬ 
πονόμων τής περιοχής Θεσσαλονίκης. 

' Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ όψει : 

1. Τό άρθρον 12 τοΰ Ν.Δ. 787/1970 «περί ουστάσεως 
Όργανισμοΰ Άποχετεύσεως τής περιοχής Θεσσαλονίκης». 

2. Την ύπ’ άριΟ. 138/1975 πράξιν τοΰ Διοικητικού Συμ¬ 
βουλίου τοΰ Ο. Α.Θ. 

3. Την ύπ’ άριθμ. 110/19.2.1976 γνωμοδότησιν τοΰ Συμ¬ 
βουλίου τής Επικράτειας, προτάσει των 'Ημετέρων έπί 
των Οικονομικών καί Δημοσίων "Εργων 'Τπουργών, άπε- 
φασίσαμεν καί διατάσσομεν : 

Κυροΰμεν τον Κανονισμόν λειτουργίας, τοΰ δικτύου Υπο¬ 
νόμων τής περιοχής Θεσσαλονίκης, έχοντα ώς επεται : 

’Άρθρον 1. 

Αντικείμενου τοΰ Κανονισμ.οΰ. 

'Ο παρών Κανονισμός άφορά τούς όρους τής έν γένει 
λειτουργίας τοΰ δικτύου των υπονόμων τής περιοχής Θεσσα¬ 
λονίκης (περιοχής άρμοδιότητος 0·Α.Θ). 

’Άρθρον 2. 

'Υποχρέωσις συνδέσεως. 

1. Οί ΐδιοκτήται οικοπέδων έφ’ ών ύφίστανται ή δύνανται 
ν’ άνεγερθοΰν οίκοδομαί ή έν γένει κτίρια πάσης φύσεως ή 
άλλαι υπαίθριοι έγκαταστάσεις καί τά όποια κεϊνται έπί 
οδών, εις άς ύπάρχει καί λειτουργεί υπόνομος τοΰ δικτύου 
τής πόλεως παντορροίκοΰ συστήματος, ύποχρεοΰνται 
όπως άποχετεύοουν τά όμβρια ώς καί τά άκάθαρτα ΰδατα 
τής οικοδομής των έντός τής υπονόμου. Εΐδικώς διά τά όμβρια 
ΰδατα ή σύνδεσις μετά τής υπονόμου προς άποχέτευσιν είναι 
προαιρετική, καθίσταται δέ υποχρεωτική κατά περιπτώσεις, 
κατόπιν αποφάσεων τοΰ Διοικητικού Συμβουλίου τοΰ Ο.Α.Θ. 

2. Έάν έπί τής όδοΰ λειτουργούν δύο υπόνομοι τοΰ χωρι¬ 
στικού συστήματος, οί ΐδιοκτήται ύποχρεοΰνται νά απο¬ 
χετεύουν κεχωρισμένως τά άκάθαρτα ΰδατα εις την αντί¬ 
στοιχον υπόνομον, προβαίνοντες εις τον διαχωρισμόν τών 
αντιστοίχων έσωτερικών δικτύων μερίμνη καί δαπάνη των 
καί έπί ποινή διακοπής τής τυχόν ύφισταμένης άποχετεύσεως 
των εις ύπάρχουσαν ύπόνομον. 'Η άποχέτευσις όμως τών 
όμβριων εις τήν αντίστοιχον ύπόνομον είναι προαιρετική, 
έκτος τών περιπτώσεων δι’ άς τό Διοικητικόν Συμβούλιου 
τοΰ Ο.Α.Θ θέλει ορίζει τ/ύτην υποχρεωτικήν. Αί σχετικά! 
προειδοποιήσεις τών ιδιοκτητών ύπό τοΰ Ο.Α.Θ. καθορίζουν 


ό εν λόγω διαχωρισμός τών εσωτερικών, δικτύων. 

3. Αί κατά τάς ανωτέρω παρ. 1 κάί 2 ύποχρεούσεις τών 
ιδιοκτητών προς σύνδεσιν άφοροΰν τό σύνολον τών ύπονόμων, 
έξαιρουμένων τών δι’ άποφάσεους τοΰ Διοικητικού Συμβουλίου 
τοΰ Ο.Α.Θ.', λαμβανομένων κατόπιν εΐσηγήσεως τής Διευ- 
Ούνσεως Τεχνικών Υπηρεσιών τοΰ Ο.Λ.Θ. χαρακτηριζο- 
μένων ώς ακαταλλήλων. Αί τοιαΰται συνδέσεις τών έσωτερι¬ 
κών έγκαταστάσεων άποχετεύσεως μετά τοΰ δικτύου τών 
ύπονόμονν γίνονται απ’ εύθείας καί άνευ τής μεσολαβήσεως 
βόθρων, στεγανών ή μή, τών οποίων ή κατασκευή απαγο¬ 
ρεύεται έν προκε,ιμένω. 

Αί εις τάς παραγράφους 1 καί 2 τοΰ παρόντος άρθρου υπο¬ 
χρεώσεις τών ιδιοκτητών, ισχύουν καί διά τήν περίπτωσιν 
καθ’ ήν τυχόν προϋπήρχον παλαιαί αποχετεύσεις προς 
καταργουμένας ύπονόμους, οπότε πάλιν οί ΐδιοκτήται οφεί¬ 
λουν νά προβοΰν εις τήν άποχέτευσιν προς τάς όρισθησομέ- 
νας ύπό τοΰ Ο.Α.Θ. νέας ύπονόμους, διακοπτωμένης υπο¬ 
χρεωτικούς τής ύφισταμένης άποχετεύσεώς των προς τήν 
καταργουμένην ύπόνομον. 

4. 'Η προς τήν ύπόνομον άποχέτευσις είναι ύποχρεωτική 
καί διά τά άκίνητα τά όποια κεϊνται έπί ιδιωτικών οδών, 
διόδων, στοών κ.λπ. καί αί όποϊαι συγκοινωνούν μετά τών 
οδών, έφ’ ών ύπάρχει ύπόνομος. Τό αύτό ισχύει διά τήν 
περίπτωσιν καθ’ ήν ή άποχέτευσις τοΰ άκινήτου είναι δυνατή 
μόνον διά μέσου γειτονικών οικοπέδων, έφ’ όσον είναι 
δυνατόν νά έξασφαλισθή ή συνεχής διέλευσις τοΰ άγωγοΰ 
άποχετεύσεως διά μέσου τών οικοπέδων τούτων (άρθρ. 5 
παρ. 5) τοΰ παρόντος τή συναινέσει τών ιδιοκτητών αυτών. 

5. 'Η ύπονρέωσις συνδέσεως ύφίσταται καί διά μή οί- 
κοδομημένα οικόπεδα ή έν γένει άκαλύπτους χώρους έφ’ 
όσον λόγω υψομετρικής διαμορφώσεως αυτών λυμνάζουν 
όμβρια ή άλλα ΰδατα. 

’Άρθρον 3. 

1. Τό Τμήμα τής έγκαταστάσεως άποχετεύσεως τών 
όμβριων ή άκαθάρτων ύδάτων τών ακινήτων, τό περιλαμβα- 
νόμενον άπό τής ρυμοτομικής γραμμής μέχρι τής άντιστοίχου 
ύπονόμου, καλούμενον περαιτέρω «έξωτερική ιδιωτική δια- 
κλάδωσις», κατασκευάζεται ύπό τοΰ Ο.Α.Θ. δαπάναις τών 
ιδιοκτητών τών άκινήτων κατά τά έν τώ παρόντι άναφερό- 

μενα ’ ν 

2. 'Η σύνδεσις τής ώς άνω έξωτερικής ιδιωτικής διακλα- 
δώσεως μετά τής έσωτερικής έγκαταστάσεως άποχετεύσεως 
τοΰ κτιρίου κατασκευάζεται τή ύποχρεωτική παρεμβολή 
σίφωνος ύπό τών ιδιοκτητών τών άκινήτων, συμφώνως προς 
τάς τεχνικάς ύποδείξεις τοΰ Ο.Λ.Θ καί έντός τών ύπό 
τούτου καθοριζομένων προθεσμιών. 

3. 'Η συντήρησις των εξωτερικών ιδιωτικών διακλα¬ 
δώσεων βαρύνει τούς ίδιοκτήτας τών ακινήτων, δύναται δέ τή 
αιτήσει αύτών νά ένεργήται παρά τοϋ Ο.Α.Θ. έπί τή καταβολή 
τών εξόδων έκτελέσεώς της κατά τά είδικώς καθορισθησό- 
μενα δι’ αποφάσεων τοϋ Διοικητικού Συμβουλίου. 

4. Αΐ έπισριευαί τών εξωτερικών ιδιωτικών διακλαδώ¬ 
σεων ώς και γενικώτερον τών αγωγών τοϋ δικτύου τών υπο¬ 
νόμων, έκτελοΰνται απ’ εύθείας ύπό τοϋ Ο.Λ.Θ. καί δαπάναις 
αύτοϋ. 

Άρθρον 4. 

Παρεκκλίσεις. 

1. Έάν τό οίκόπεδον ή οικοδομή τις δέν είναι δυνατόν νά 
ίτυνδεθή >χέ την υπόνομον κατά τρόπον έξυπηρετοΰντα ολό¬ 
κληρον τό άκίνητον, ό Ο.Α.Θ. δύναται νά έπιτρέψη, όπως 
ή σύνδεσις περιορισθή εις τμήμα μόνον αύτοϋ, έγκρίνων δπως 
διά τό υπόλοιπον γίνη χρήσις άλλου τρόπου άποχετεύσεως, 
καί τοϋτο προσωρινώς, μέχρις δτου καταστή καί διά τοϋτο 
δυνατή ή σύνδεσις μετά τής υπονόμου. 

2. Τό Διοικητικόν Συμβούλιον τοϋ Ο.Α.Θ. δύναται νά 
άπαλλάξη άπό τής κατά τό άρθρον 2 τοϋ παρόντος ύποχρεώ- 
σεως προς σύνδεσιν, εγκαταστάσεις αΐτινες είναι διάρκειας 
ούχί μείζονος τών εξ μηνών, αιτήσει τοϋ ιδιοκτήτου. 

"Αρθρον 5. 

Αριθμός Εξωτερικών Ιδιωτικών διακλαδώσεων. 

1. Είς τό παντορροϊκόν σύστημα έκαστον άκίνητον οφείλει 
νά εχη κατά κανόνα μίαν- μόνον σύνδεσιν πρός την υπόνομον, 
εις δέ τό χωριστικόν σύστημα δύο συνδέσεις, μίαν διά τά 
όμβρια Λρός τον άγωγόν όμβριων καί έτέραν διά τά άκάθαρτα 
δδατα πρός τον άγωγόν ακαθάρτων. 

2. Διά τά άκίνητα άτινα κεΐνται έπί περισσοτέρων τής 
μιας όδοίν, έπί τών οποίων ύπάρχουσι χρησιμοποιήσιμοι 
υπόνομοι τής πόλεως, ή σύνδεσις πρέπει άπαραιτήτως νά 
γίνηται μέ την υπόνομον, ήτις θέλει ύποδειχθή ύπό τοϋ Ο.Α.Θ. 

3. Έκάστη εξωτερική ιδιωτική διακλάδωσις δύναται νά 
έξυπηρετή μόνον έν οίκόπεδον (κατά τήν έννοιαν τοϋ Γενικοϋ 
Οίκοδομιοϋ Κανονισμοΰ τοϋ Κράτους) τών έπ’ αύτοϋ κτιρίων 
θεωρουμένων ώς άποτελούντων ένιαΐον σύνολον. Οδτω τά 
δδατα παντός άκινήτου δέον νά άποχετεύωνται αύτοτελώς 
καί άνεξαρτήτως τών γειτονικών άκινήτων μέχρι τής υπο¬ 
νόμου τής δδοΰ. Είς έξαιρετικάς περιπτώσεις, προκειμένου 
περί συνοικισμοΰ έκ μικρών οικιών, άνηκουσών εις τον αύτόν 
ιδιοκτήτην, είναι δυνατόν, κατόπιν ειδικής άδειας τοϋ Διοι- 
κητικοΰ Συμβουλίου τοϋ Ο.Α.Θ., νά έπιτραπή παρέκκλισις 
άπό τοϋ κανόνος τούτου. 

Επίσης τοιαύτη παρέκκλισις δύναται νά έπιτραπή ύπό 
τοϋ Διοικητικοΰ Συμβουλίου τοϋ Ο.Α.Θ., έφ’ όσον προκύπτει 
σαφώς, ότι πρόκειται περί δλως άνεξαρτήτων κτιρίων έπί 
τοϋ αύτοϋ οικοπέδου τοποθετουμένων κατά τρόπον έπιτρέ- 
ποντα τήν διαίρεσιν αύτοϋ. είς άνεξαρτήτους άλλήλων ιδιο¬ 
κτησίας, πληρούσας τούς όρους τοϋ Γενικοί Οίκοδομικοΰ 
Κανονισμού άπό άπόψεως άρτιότητος ή πρόκειται περί λίαν 
μεγάλου κτιρίου τοϋ όποιου ή άσφαλής άποχέτευσις καθίστα¬ 
ται τεχνικώς άδύνατος διά μιας μόνον εξωτερικής συνδέ- 
σεως ή καί είς έτέρας δλως είδικάς περιπτώσεις. 

4. Είς τήν περίπτωσιν διαιρέσεως μιας ιδιοκτησίας, είς 
άλλας περισσοτέρας, ούτως ώστε τά έφ’ ών αύται κεΐνται 
οικόπεδα νά είναι άρτια καί μεταβιβασθοϋν αύται είς άλλους, 
έκαστος νέος ιδιοκτήτης ύποχρεοΰται, δπως τροποποιήση 
καί συμπληρώση ίδίαις δαπάναις τήν έγκατάστασιν άπο¬ 
χετεύσεως τών κτιρίων του, άποκτών ιδίαν σύνδεσιν συμ- 
φούνως πρός τά έν τώ παρόντι διαλαμβανόμενα. 

Τό αυτό ισχύει καί είς ην πρίπτωσιν έν οίκόπεδον διαιρεθή 
είς άλλα μικροτετα, έφ’ όσον συντρέχουν οί λόγοι οί άναφε- 
ρόμενοι είς τό άρθρον 2 παρ. 5 τοϋ παρόντος. 

5. ’Εάν ή άμεσος άποχέτευσις τών ύδάτων χαμηλών 
σημείων άκινήτου πρός τήν πλησιεστέραν ύπόνομον είναι 
άνέφικτος, δύναται, κατόπιν άδειας τοϋ Ο.Λ.Θ., νά έπιτραπή 


κατ’ έξαίρεσιν άποχέτευσις δι’ ιδιαιτέρου άγωγοΰ, διερχο- 
μένου διά καταλλήλου γειτονικού οικοπέδου κατόπιν συμφω¬ 
νίας τών δύο γειτόνων ιδιοκτητών. 

"Αρθρον 6. 

Άποχέτευσις χαμηλών χώρων ή έπιφανειών. 

1. ' Οσάκις τά έντός τοϋ άκινήτου στόμια ύποδόχής τών 
άποχετεύσεων άκαθάρτων καί όμβριων ύδάτων κεΐνται χα- 
μηλότερον τοϋ πεζοδρομίου, ή-σύνδεσις μέ τήν ύπόνομον 
έπιτρέπεται μόνον κατόπιν ειδικής άδειας τοϋ Ο.Α.Θ. 'Η 
τοιαύτη όμως άδεια χορηγείται μόνον κατόπιν έγγράφου 
ύπευθύνου δηλώσεως τοϋ ιδιοκτήτου, οτι οΰδεμίαν άπαίτησιν 
άποζημιώσεως θέλει εγείρει έν περιπτώσει τυχόν ζημιών 
του έκ πλημμύρας καί ότι είναι ύπεύθυνος διά τάς έκ τής 
αύτής αιτίας ζημίας τρίτων καί τάς έν γένει δαπάνας των 
πρός άποκατάστασιν αύτών, τοϋ Ο.Α.Θ. δυναμένου νά 
διακόψη τήν σύνδεσιν. 

2. "Οταν τά κατά τά άνωτέρω στόμια ύποδοχής κεΐνται 
οδ μόνον χαμηλότερον τοϋ πεζοδρομίου, άλλά καί τής στά¬ 
θμης ύπεριψώσεως τών ύδάτων τής ύπονόμου, ώς αότη 
ορίζεται ύπό τοϋ Ο.Α.Θ. άπαιτεΐται πλήν τής κατά τά 
άνωτέρω άδειας καί δπως ή έσωτερική έγκατάστασις 
άποχετεύσεως είναι εφωδιασμένη διά αυτομάτου δικλεΐδος 
άσφαλείας καί δι’ ύδροφρακτικής χειροκινήτου δικλεΐδος. 
Αΐ δικλείδες αύται τύπου έγκρινομένου ύπό τοϋ 'Τπουργείόυ 
Δημοσίων "Εργων, πρέπει νά τοποθετώνται είς θέσεις εύ- 
χερώς έπισκέψιμους καί νά συντηρώνται δαπάναις καί ευ¬ 
θύνη τοϋ ιδιοκτήτου, παραμένοντος τούτου ύπευθύνου διά 
τάς έκ τής μή καλής λειτουργίας αύτών πάσης φύσεως ζη¬ 
μίας, τοϋ Ο.Α.Θ. δυναμένου πάντοτε νά διακόπτη τήν σύν- 
δεσιν ταύτης. 

3. Αί άνωτέρω παρ: 1 καί 2 τοϋ παρόντος άρθρου έφαρ- 
μόζονται καί έπί τών ήδη συνδεδεμένων καθ’ οίονδήποτε 
τρόπον οικοδομών πρό τής ισχύος τοϋ παρόντος τών ιδιο¬ 
κτητών τούτων, ύποχρεουμένων νά έφαρμόσουν τά ύπό τών 
άνωτέρω διατάξεων οριζόμενα. 

4. Τά άποχωρητήρια πρέπει πάντοτε νά έγκαθίστανται 
ύπέρ τήν στάθμην ύπερυψώσεως τών ύδάτων τής ύπονόμου. 
'Ως ύψόμετρον αύτών λαμβάνεται ή στάθμη τοϋ ύδατος έν 
τφ σιφώνι τής λεκάνης τοϋ άποχωρητηρίου. 

5. Άπασαι αί σωληνώσεις τής έσωτερικής έγκαταστά- 
σεως άποχετεύσεως τών κτιρίων, αί έξυπηρετοΰσαι ύδραυ- 
λικοΰς ύποδοχεΐς, τών οποίων τά στόμια κεΐνται ύπέρ τής 
στάθμης ύπερυψώσεως τών ύδάτων τής ύπονόμου, πρέπει 
νά- συνδέωνται μέ τήν έξωτερικήν ιδιωτικήν διακλάδωσιν 
πρός τά κατάντη τής δικλεΐδος, έφ’ όσον ύφίσταται τοιαύτη. 

6. Έν περιπτώσει καθ’ ήν ύπόγειοι ή έτεροι χώροι κεΐνται 
τόσον χαμηλά ώστε νά μή δύναται νά γίνη ή πρός τήν ύπό¬ 
νομον τής όδοΰ διοχέτευσις διά φυσικής ροής πρέπει νά προ- 
βλέπηται μηχανική άνύψωσις τών άποχετευτικών ύδάτων, ώς 
έν παραπράφοις 13 καί 14 τοϋ μέρους 11 τοϋ διά τοϋ άπό 
12.6/1.7/1936 Β. Δ/τος κυρωθέντος κανονισμού έσωτερικών 
ύδραυλικών έγκαταστάσεων καθορίζεται. 

Άρθρον 7. 

Άποχετευόμενα ΰδατα. 

1. Διά τής έγκαταστάσεως άποχετεύσεως τών άκινήτων 
έν γένει πρέπει νά άποχετεύωνται ύποχρεωτικώς τά εξής : 

α) Τά δδατα τών ,άποχωρητηρίων καί τά έκ τής έν γένει 
οικιακής χρήσεως προερχόμενα τοιαΰτα, έφ’ δσον ή άπο- 
χέτευσις αύτών επιτρέπεται ύπό τών έπομένων διατάξεων, 
ώς καί πάσα άλλη ύπό τοϋ Ο.Α.Θ. κρινομένη κατάλληλος, 
πρός άποχέτευσιν ρευστή άκαθαρίσία, έπαρκώς διαλελυμένη, 
ώστε νά παρασύρεται πλήρως. 

β) Τά όμβρια δδατα είς μέν τό παντορροϊκόν σύστημα 
γενικώς, είς δέ τό χωριστικόν σύστημα, ώς καθορίζεται 
ύπό τών έξής διατάξεων. 

Τά όμβρια -δδατα τών αύλών, τών προεξοχών καί τών 
επιστεγασμάτων τών οικοδομών, δέον έν πάση περιπτώσει 

καταλλήλως συλλεγόμενα νά διοχετεύωνται προς τήν υπόνομον 
όμβριων τής όδοΰ έφ’ όσον ύφίσταται τοιαύτη, κατά τά έν 
άρθρω 2 και ά'ρθρω 3 παρ. 1 καί 2 άναφερόμενα. 

"Οταν επί τής όδοΰ δεν υπάρχει υπόνομος όμβριων ή 
παντορροϊκοϋ συστήματος ή όταν, ύπαρχούσης υπονόμου 
επιτρέπεται τά όμβρια ΰδατα νά μή άποχετεύο^νται εις 
αυτήν, ή άποχέτευσις των όμβριων δέον νά πραγματοποιείται 
μέχρι του ρείθρου τής όδοΰ όπωσδήποτε διά κεκαλυμμένων 
' άγωγών καί πάντοτε ύπό τήν στάθμην του πεζοδρομίου. _ 

Εις τήν περιοχήν του χωριστικού συστήματος ό χωρισμός 
των άκαθάρτων ΰδάτων άπό των όμβριων πρέπει νά πραγμα¬ 
τοποιείται τόσον εις τήν εσωτερικήν έγατάστασιν άποχετεύ- 
σεως τοϋ κτιρίου, όσον καί εις τούς αγωγούς συνδέσεως του 
ακινήτου μετά , των υπονόμων. 

2. Απαγορεύεται γενικώς ή άποχέτευσις ή ή κατ’ άλ¬ 
λον , τρόπον άπόρριψις διά των εγκαταστάσεων άποχετεύ- 
σεως εις τό δίκτυον των ύπονόμων των κάτωθι ούσιών : 

α.) Υγρών προερχομένιυν έκ βόθρων έν γένει (στεγανών 
ή μή) οί όποιοι καταργοϋνται κατά τά έν τώ παρόντι Κανό¬ 
νισμα) διαλαμβανόμενα. 

β) Ούσιών οίασδήποτε φύσεως δυναμένων νά έμφρά- 
ξωσι τούς άγωγούς (π.χ. άπορριμμάτων μαγειρείου, σκου- 
πιδιών, προϊόντων κατεδαφίσεως, άμμου, τέφρας, ιζημάτων, 
ρακών, κόπρου ζαύων, απορριμμάτων σφαγείων κ.λπ.). 

γ) Εΰφλέκτων ή έκκρηκτικών ούσιών δυναμένων νά 
έπιφέρωσι ζημίας εις τό αποχετευτικόν δίκτυον ή νά θέσωσιν 
έν κινδύνω τήν ζωήν τών έν αύτώ έργαζομένων. 

. δ) Αερίων καί άτμών, άπαγορευομένης τής απ’ ευθείας 
συνδέσεως αεραγωγών πρός τάς ύπονόμ.ους.. 

ε) 'Τδάτων άποχετεύσεως. δυναμένων νά έπιδράσωσιν 
έπιβλαβώς έπί τών υλικών δομήσεως τών ύπονόμων (π.χ. 
λόγω τής περιεκτικότητος αύτών εις οξέα, άλκάλια, άλατα, 
πίσσαν, κ.λπ.) ή έκλυόντων δηλητηριώδη ή άσφυξιογόνα 
άέρια. 

στ) 'Τδάτων άποχετεύσεως δυσχεραινόντων τήν λει¬ 
τουργίαν τών υπονόμων (π.χ. ΰδάτων άποχετεύσεων προ- 
καλούντων καταπτώσεις, χημικάς κατακρημνίσεις, ιζήματα 
ή έναποθέσεις έντός τών ύπονόμων), ως καί τά χρωματισμένα 
όδατα άποχετεύσεοος εις άξίας λόγου, κατά τήν απόλυτον 
κρίσιν του Ο.Α.Θ. ποσότητας, ρευστότητα κ.λπ. 

ζ) 'Τδάτων άποχετεύσεως άναδιδόντιον ισχυρός ή οχλη¬ 
ράς άναθυμιάσεις (λόγω άποσυνθέσεως, ζημώσέως, κ.λπ.). 

η) 'Τδάτων άποχετεύσεως με περιεκτικότητα εις λίπη 
καί Ιλαια εις ποσότητας άξίας λόγου, κατά τήν άπόλυτον 
κρίσιν τοϋ Ο.Α.Θ. 

θ) 'Τδάτων άποχετεύσεως έχόντων θερμοκρασίαν μεί- 
ζονα τών 4(1% βαθμών Κελσίου. 

ι) 'Τδάτων άποχετεύσεως εις τόσον μεγάλην ποσότητα 
ώστε νά έπηρεάζεται ή ομαλή λειτουργία τοϋ δικτύου. 

ια) 'Τδάτων δυναμένων νά έπιδράσουν καθ’ οίονδήποτε 
τρόπον βλαπτικώς έπί τών εγκαταστάσεων καθαρισμού τών 
άποβλήτων (έγκαταστάσεις βιολογικού καθαρισμού κ.λπ.) 
- κατά τήν άπόλυτον κρίσιν τοϋ Ο.Α.Θ. 

ιβ) Καί έν γένει ύδάτων καί ύγρών μή πληρούντων τούς 
όρους τών ύφισταμένων έκάστοτε προδιαγραφών κατασκευής 
άγωγών ή έγκαταστάσεων ύπονόμων. 

3. 'Η έντός τοΰ δικτύου ύπονόμων ή διευθετημένων ρευ¬ 
μάτων καί γενικώς άνοικτών άγωγών διοχέτευσις τών βιο¬ 
μηχανικών καί άκαθάρτων ύδάτων τών διαφόρων βιομηχανι¬ 
κών έργοστασίων, έργαστηρίων, γκαράζ, κ.λπ. ή άλλων 
'Ιδρυμάτων έπιτρέπεται μόνον κατόπιν ειδικής άδειας τοΰ 
Ο.Α.Θ. καί έφ’ όσον τά ώς άνω ΰδατα, είτε δεν κέκτηνται 
τάς έν τώ προηγουμένω έδαφίω άναφερομένας ιδιότητας, 
είτε άπέβαλον ταύτας, διά μεθόδων προτεινομένων έκάστοτε 
ύπό τοΰ αίτοΰντος. Εις τοιαύτας περιπτώσεις" ό ένδιαφερό- 
μενος οφείλει νά συντάξη πλήρη μελέτην τών άπαιτουμένων 
έγκαταστάσεων καί έ'κθεσιν τής λειτουργίας αύτών καί νά 
ύποβάλη ταύτας εις τον Ο.Α.Θ. διά τήν έ'γκρισιν, ήτις δίδεται 
καί άφορά μόνον τήν άσφάλειαν τοΰ δικτύου ύπονόμων τών 
έν γένει έγκαταστάσεων τοΰ Ο.Α.Θ. ώςκαί τήν δυνατότητα 
περαιτέρω καθαρισμού τών ως άνω ύδάτων ύπό του Ο.Α.Θ. 


Έάν έκ τών ύστέρων προκύψη ότι τά ληφθέντα μέτρα και 
αί προβλεφθεΐσαι διατάξεις, παρά τήν προηγηθεΐσαν έγκρι- 
σίν των, είναι άνεπαρκεΐς ό ιδιοκτήτης οφείλει νά προβαίνη 
άμέσως εις τάς άναγκαιούσας τροποποιήσεις καί συμπληρώ¬ 
σεις καί άμεσον αύτών έκτέλεσιν, τοΰ Ο.Α.Θ. δυναμένου έν 
έναντία περιπτώσει νά διακόπτη τήν σύνδεσιν. 

4. Προκειμένου περί άποχετεύσεως βιομηχανικών ή άλ¬ 
λων ύδάτων ό Ο.Α.Θ. δικαιούται όπως άξιοι πλήν τής κατά 
τά άνωτέρω έξουδετερώσεώς των καί τον προηγούμενον 
πλήρη άποχρωματισμόν τών ύδάτων τούτων δι’ ειδικών έγκα¬ 
τα στάσεων κατά τά προηγουμένως καθορισθέντα, 

5. Τά έκ τών έργοστασίων, βιομηχανικών, βιοτεχνικών 
καί λοιπών έγκαταστάσεων έκκρέοντα καθαρά ΰδατα (ΰδατα 
συμπυκνώσεως ψύξεως, άνυψωτικών μηχανημάτων κ.λπ.) 
έπιτρέπεται νά άποχετεύωνται έντός τών ύπονόμων, μόνον 
κατόπιν ειδικής άδειας τοΰ Ο.Α.Θ. καί ύπό όρους ύπ’ αύτοΰ 
όριζομένους. 

Εις τό χωριστικόν σύστημα τά ΰδατα ταΰτα αποχετεύονται 
έντός τών ύπονόμων τών όμβριων ύδάτων, έφ’ όσον κατά τήν 
κρίσιν τοΰ Ο.Α.Θ. έπιτρέπει τοΰτο ή λειτουργία των. 

6. Τά ακάθαρτα ύγρά τών σταύλων δέν έπιτρέπεται νά 
διοχετεύωνται άπ’· εύθείας εις τό δίκτυον τών ύπονόμων, 
έπιβαλλομένης τής προηγουμένης άπαλλαγής τούτων ύπό 
τών άδιαλύτων ούσιών διά βόθρων καθιζήσεως, διατάξεως 
έν γένει έγκρινομένης ύπό τοΰ Ο.Α.Θ. δυναμένου τούτου έν 
άντιθέτω περιπτώσει νά διακόπτη τήν σύνδεσιν. 

7. Διά τήν άποχέτευσιν τών ύπογείων έδαφικών ύδάτων 
έντός τών ύπονόμων άπαιτεΐται ειδική άδεια τοΰ Ο.Α.Θ. χο- 
ρηγουμένη κατά τούς έν έκάστη περιπτώσει καθοριζόμενους 
όρους ύπό τοΰ Διοικητικού Συμβουλίου αύτοΰ. Γά ΰδατα 
ταΰτα δέον κατά κανόνα νά άποχετεύωνται έντός τών υπο¬ 
νόμων όμ.βρίων ύδάτων, αΐ δέ σχετικαί έγκαταστάσεις 
πρέπει νά είναι τοιαΰται, ώστε νά παρεμποδίζηται .ασφαλώς 
ή εισροή τών ύπερυψωμένων ύδάτων τής ύπονόμου έντός 
τοΰ υπεδάφους. 

8. Εις ας περιπτώσεις έντός τοΰ δικτύου ύπονόμων εισέρ¬ 
χονται παρά πάσαν πρόβλεψιν έπικίνδυνοι ή βλαβεραί ουσιαι 
(π.χ. λόγω διαρροής δεξαμενών ειδικών ύγρών), ό ιδιοκτήτης 
οφείλει νά προβή εις τήν λήψιν τών καταλλήλων μέτρων δια 
τήν έγκαιρον άπομάκρυνσιν αύτών, ειδοποιών αμέσως και 
τον Ο.Α.Θ. Μέχρι έπιτεύξεως τής πλήρους άνασχέσεως εισ¬ 
ροής έπικυνδύνων ή βλαβερών ούσιών εις τό δίκτυον υπο¬ 
νόμων ό Ο.Α.Θ. δύναται νά διακόπτη τήν σύνδεσιν. 

"Αρθρον 8. 

1. Απαγορεύεται ή χρησιμοποίησις πρός οίονδήποτε 
σκοπόν ύγρών οθεν δήποτε προερχομένων καί ρεοντων έντος 
διευθετημένων χειμάρρων ή ρευμάτων ή άγωγών έν γένει 
όμβριων ή άκαθάρτων ύδάτων, άνευ προηγουμένης άδειας 
τοΰ Νομάρχου, έκδιδομένης κατόπιν γνώμης τοΰ Ο.Α.Θ. 

2. "Αδειαι χρησιμοποιήσεως ύγρών ώς αί έν τή προηγου- 
μένη παραγράφω 1 χορηγηθεΐσαι προ τής ισχύος τοΰ παρόν¬ 
τος Κανονισμού ύπό οίασδήποτε άρχής καταργοϋνται άπό 
τής ισχύος τοΰ παρόντος. 

"Αρθρον 9. 

Κατεδάφισις καί άχρήστευσις παλαιών έγκαταστάσεων 
άποχετεύσεως. 

1. Μετά τήν σύνδεσιν άκινήτων μέ ύπόνομον οί ίδιοκτήται 
οφείλουν όπως μετά σχετικήν πιστοποίησιν τής εκτελεσεως 
τών άναγκαιούντων έργων ύπό τοΰ Ο.Α.Θ. προβοΰν εις την 
άχρήστευσιν καί κατεδάφισιν τών έν τώ ακινητω των τυχόν 
ύπαρχόντων βόθρων όμβριων καί άκαθάρτων ύδάτων, 
βόθρων, άποχωρητηρίων, παλαιών ύπονόμων και εν γενει 
πάσης παλαιάς έγκαταστάσεως άποχετεύσεως, τοΰτο ^ δε 
ιδία αύτών φροντίδι καί δαπάνη καί εντός προθεσμίας ορι- 
ζομένης ύπό τοΰ Ο.Α.Θ. 

2. Ή άχρήστευσις τών βόθρων μετά ή άνευ κατεδαφίσεως 
αύτών πρέπει νά γίνεται διά πλήρους εκκενωσεως αυτών 
καί πληρώσεως διά καθαρών γαιών. Ίο περιεχόμενον τών 

οδτω έκκενωθησομένων βόθρων κ.λπ. δέον να άπομακρίνηται, 
άπαγορευομένης αύστηρώς τής άπορρίψεώς του έντός τής 
υπονόμου. 

"Αρθρον 10. 

"Ελεγχος Εγκαταστάσεων. 

1. Ό έλεγχος των εξωτερικών ιδιωτικών διακλαδώσεων 
άπό τοϋ σίφωνος μέχρι τής υπονόμου τής όδοϋ, εϊτε πρόκειται 
περί παλαιών τοιούτων, υφισταμένων προ τής ισχύος τοϋ 
παρόντος εϊτε περί κατασκευαζομένων βάσει τοϋ παρόντος, 
άσκεϊται υπό τοϋ ΟΑΘ, δι’ αύτοψίας ακόμη κα'ι έντός τών 
ιδιοκτησιών πάσης κατηγορίας, έκτελουμένων έν ανάγκη 
τών άπαιτουμένων εκσκαφών, κατεδαφίσεων χημικών 
άναλύσεων τών άποχετευομένων υγρών καί ύποδε$χνυομένης 
τής έκτελέσεώς πάσης κρινομένης ώς έπιβεβλημένης συμ¬ 
πληρωματικής εργασίας διά τήν ασφαλή καί έπιτυχή λει¬ 
τουργίαν καί χρήσιν τών υπονόμων. 

Ή κατασκευή φρεατίων έπιθεωρήσεως, δι’ ών διέρχονται 
οί άγωγοί τών εσωτερικών εγκαταστάσεων άποχετεύσεως 
είναι υποχρεωτική μέν προκειμένου περΜργαστασίων δι’ 
άλλας δέ κτιριακάς ή υπαιθρίους εγκαταστάσεις οσάκις 
ή κατασκευή τούτων θεωρηθή ύπό τοϋ Ο.Α.Θ. ώς έπιβεβλη- 
μένη. 

2. Εις περίπτωσιν έξακριβώσεως πλημμελούς λειτουργίας 
έγκαταστάσεως τινός, είτε λόγω μή / συμμορφώσεως προς 
τούς δρους τοϋ παρόντος ή πρός τάς καθορισθείσας τεχνικάς 
υποδείξεις, είτε λόγω άποχετεύσεως άπαγορευομένων ουσιών 
εις ,τό δίκτυον υπονόμων, τάσσεται ύπό τοϋ Ο.Α.Θ. εις τον 
ενδιαφερόμενον ιδιοκτήτην ώρισμένη προθεσμία πρός άρσιν 
τής παρατηρηθείσης ανωμαλίας καί έκτέλεσιν τών πρός 
τοΰτο όρισθησομένων εργασιών. Παρερχομένης δέ ταύτης 
άπράκτου, έκτος τών άλλων συνεπειών, δύναται ό Ο.Α.Θ. 
να προβαίνη εις τήν έκτέλεσιν αυτών είς βάρος καί διά λο¬ 
γαριασμόν τοϋ ιδιοκτήτου. 

3. Ζημίαι προξενηθεϊσαι είς τό δύκτυον τών υπονόμων 
καί είς τήν έξωτερικήν ιδιωτικήν διακλάδωσιν έπανορθοΰνται 
μόνον ύπό τοϋ Ο.Α.Θ. είς βάρος τοϋ προξενήσαντος τήν ζη¬ 
μίαν. 

4. Ό Ο.Α.Θ. δικαιούται νά έπεκτείνη τον έλεγχόν του καί 
πέραν τοϋ σιφώνος πρός τό έσωτερικόν τής έγκαταστάσεως 
καθ’ δτι καί μόνον άφορα τήν άσφαλή καί καλήν λειτουργίαν 
τοϋ δικτύου τών υπονόμων, ύποχρεούμενος δπως κόινοποιή 
άμέσως τό άποτέλεσμα τοϋ έλέγχου τούτου καί είς τό 
αρμόδιον Πολεοδομικόν Γραφεΐον. 

"Αρθρον 11. 

Χορήγησις αδειών συνδέσεως. 

) 1· Προ πάσης ένεργείας πρός λήψιν τής νομίμου άδείας 
οικοδομής προκειμένου περί άνεγέρσεως νέων οικοδομών 
καί έπεκτάσεως υφισταμένου πρός υποβολήν είς τόν Ο.Α.Θ. 
τής ως κατωτέρω έκθέσεως περί τών έσωτερικών έγκατα- 
στασεων άποχετεύσεως προκειμένου περί τών προϋφιστα- 
μένων πάσης φύσεως οικοδομών, οί ένδιαφερόμενοι ίδιο- 
κτήται όφείλουσι νά ζητήσωσι παρά τόϋ Ο.Α.Θ. δι’ αίτήσεώς 
των πληροφορίας περί τοϋ υφισταμένου ϊ'ί τή περιοχή ταύτη 
συστήματος άποχετεύσεως (παντορροϊκοϋ ή χωριστικού) 
ως επίσης και περί τοϋ σημείου συμβολής τής στάθμης 
υπερυψωσεως τών. ύδάτων τής υπονόμου ϊνα λάβη ταΰτα 
ύπ’ δψιν ό μέλλων νά συντάξη τήν μελέτην ή τήν έκθεσιν 
Μηχανικός. 

Ή ώς άνω έγγραφος βεβαίωσις τοϋ Ο. Α.Θ.άποτελεΐ υπο¬ 
χρεωτικόν δικαιολογητικόν στοιχεΐον πρός έγκρισιν τής 
όλης μελέτης τής οικοδομής διά τήν έκδοσιν τής μονίμου 
αδειας ανεγερσεως, εϊτε πρόκειται περί νέας οικοδομής, 
είτε περί επεκτάσεως όριζοντίως ή κατακορύφως, ύφιστα- 
μένης οικοδομής. ” 

2. Δια την υπό τον Ο.Α.Θ. χορήγησιν τής άδείας συνδέ¬ 
σεως μετά τοϋ δικτύου υπονόμων απαιτούνται τά κάτωθι : 

Α. Κτίρια έν γένει (κατοικίαι, γραφεία, καταστήματα, 
έκπαιδευτήρια κ.λπ.). 


I. Νέαι ύπό άνέγερσιν οίκοδόμαί καί προϋφιστάμεναι 
τοιαΰται δι’ ας άπαιτεϊται μελέτη κατά τόν Γ.Ο.Κ. ύδραυ- 
λικών έγκαταστάσεων 

α) Μετά τής.αίτήσεώς πρός χορήγησιν τής άδείας συν¬ 
δέσεως, τρία αντίτυπα τής ειδικής μελέτης τών. έσωτερικών 
έγκαταστάσεων άποχετεύσεως ύπό κλίμακα 1 : 100. ή 
1 : 50 τεθεωρημένου τοϋ, ενός ταύτης ύπό τής άρμοδίας 
διά τήν έκδοσιν τής άδείας άνεγέρσεως τής οικοδομής 
Υπηρεσίας, περιλαμβανούσης: 

αα) Διαγράμματα τών ορόφων τής οικοδομής έν κατόψει 
καί τομή (διερχομένην διά τοϋ μηχανοσίφωνος τής οικοδο¬ 
μής) περιλαμβάνοντα τό έσωτερικόν δίκτυον τής άπο- 
χετεύσεως, τάς διαμέτρους καί τό είδος (ύλικών) τών σω-, 
λήνων, τό σημεΐον έκβολής καί γενικώς τάς λεπτομέρειας 
τής έσωτερικής άποχετευτικής έγκαταστάσεως. 

αβ) Τοπογραφικόν διάγραμμα τοϋ οικοδομικού τετρα¬ 
γώνου καί τής έν αύτώ θέσεως τοϋ οικοπέδου καί τής πρός 
σύνδεσιν οικοδομής,. ύπό κλ μακα 1 : 50τ) μέ τάς διαστά¬ 
σεις τοϋ οικοπέδου. 

αγ) 'Υπόμνημα καθορίζον : 

1. Τήν συνολικήν έπιφάνειαν τής ιδιοκτησίας (οίκόπε- 
δον). 

2. Τήν ύπό τής οικοδομής κεκαλυμένην έπιφάνειαν. 

3. Τό σύνολον τών ορόφων, ύπργείων, ύπερώων. 

4. Τό μήκος τών προσόψεων τοϋ κτιρίου καί τοϋ οικο¬ 
πέδου. 

5. Τάς ύψομετρικάς διαφοράς έν σχέσει μέ τά ύψόμετρα 
τών πεζοδρομίων τουλάχιστον τών ισογείων καί υπογείων 
χώρων τής οικοδομής σχετιζόμενα μά τά άπόλυτα ύψόμετρα, 
ώς ταΰτα έχουσί' έγκριθή ύπό τών αρμοδίων 'Τπηρεσιών. 

'Η ώς άνω ειδική μελέτη τοϋ άποχετευτικοΰ δικτύου 
τής οικοδομής πρέπει νά φέρη τάς ύπογραφάς τοϋ συντά- 
ξαντος μηχανικού, καί τοϋ ιδιοκτήτου δστις πάντως είναι 
ύπεύθυνος έναντι τής άρχής δι’ άτελή ή έσφαλμένην έφαρμο- 
γήν τής μελέτης, ύποχρεούμενος είς τήν ιδία δαπάνη καί 
φροντίδι μεταγενεστέραν άποκατάστασιν τοϋ δικτύου, κατά 
τάς ύποδείξεις τής άρμοδίας Υπηρεσίας. 

II. Προϋφιστάμενα κτίρια καί νέαι ύπό άνέγερσιν οίκο- 
δομαί δι’ άς δέν άπαιτεϊται κατά Γ.Ο.Κ. μελέτη ύδραυλι- 
•^ών έγκαταστάσεων δ^ά τήν έκδοσιν άδείας οικοδομής. 

Προκειμένου περί οικοδομών ύφισταμένων πρό τής ισχύος 
τοϋ παρόντος Κανονισμού δ Ο.Α.Θ. προσκαλεΐ τούς ΐδιο- 
κτήτας δπως ύποβάλωσιν έντός ώρισμένης προθεσμίας 
σχετικήν αϊτησιν πρός σύνδεσιν μετά τοϋ δικτύου ύπονόμων. 

Μετά τής ώς άνω αίτήσεώς συνυποβάλλεται καί έκθεσις 
ύπογεγραμμένη ύπό Μηχανικού περιγράφουσα τήν έσωτε- 
ρικήν έγκατάστασιν άποχετεύσεως, τήν έπιφάνειαν, τόν κύ- 
βόν καί τόν άριθμόν τών διαμερισμάτων τής οικοδομής, ώς 
καί τάς ύψομετρικάς διαφοράς έν σχέσει πρός τά ύψόμετρα 
τών πεζοδρομίων τοϋ ύπογείου καί ισογείου δρόφου σχετι- 
ζομένας μά τά άπόλυτα ύψόμετρα ώς ταΰτα έχουσιν έγκριθή 
ύπό τών άρμοδίων Υπηρεσιών. Θά συνυποβάλλεται έπί- 
σης τοπογραφικόν διάγραμμα τοϋ άκινήτου ύπό κλίμακα 

1 50 °· ' ( 

'Ο Ο.Α.Θ. δύναται νά ζητήση έπί πλέον τούτων καί πά¬ 
σαν άναγκαιοΰσαν κατά τήν κρίσιν του πληροφορίαν καί 
χρήσιμον στοιχεΐον, έπιβάλλων τήν έκτέλεσιν πάσης μεταρ- 
ρυθμίσεως ή συμπληρώσεως τής ύφισταμένης έσωτερικής 
έγκαταστάσεως κρινομένης άναγκαίας διά τήν σύνδεσιν 
ταύτης μετά τοϋ δικτύου ύπονόμων, κοινοποιών τήν περί 
τοϋ τελευταίου τούτων έντολήν του καί είς τό αρμόδιον Πο¬ 
λεοδομικόν Γραφεΐον. 

■ * 

Διά τήν έκτέλεσιν τών ύποδεικνυομένων έργασιών τάσ¬ 
σεται ύπό τοϋ Ο.Α.Θ. ώρισμένη προθεσμία, παρερχομένης δέ 
ταύτης άπράκτου ώς έπίσης καί άν δέν ύποβληθή έμπροθέ- 
σμως ή αϊτησις περί συνδέσεως έκτός τών άλλων συνεπειών 
δύναται ό Ο.Α.Θ. νά προβαίνη είς δλικήν ή μερικήν έκτέλε- 
σιν τών έργασιών είς βάρος καί διά λογαριασμόν τοϋ ιδιο¬ 
κτήτου. 

Ή ώς άνω έκθεσις περί των έσωτερικών εγκαταστά¬ 
σεων αποχετεύσεων καί το τοπογραφικόν διάγραμμα οφεί¬ 
λουν νά συνοδεύουν καί την αΐτησιν συνδέσεως πάσης νέας 
οικοδομής, δι’ ήν δεν απαιτείται μελέτη· υδραυλικών εγκα¬ 
ταστάσεων διά την χορήγησιν άδειας οικοδομής. 

Διά τήν περίπτωσιν πολυκατοικιών, ένθα ενδιαφερόμενοι 
τυγχάνουσι πολλοί συνιδιοκτήται, ή κατά τά ανωτέρω αϊ- 
τησις προς σύνδεσιν μετά τής υπονόμου υποβάλλεται υπό 
του Διαχειριστοΰ τής πολυκατοικίας καί τούτου μή ύπάρ- 
χοντΟς υπό πάντων τών συνιδιοκτητών ή καί υπό ενός τού¬ 
των συννδευομένη έπί πλέον τών άνω στοιχείων καί μετά 
υπευθύνου δήλώσεως περί τών ποσοστών συν ιδιοκτησίας 
έκάστου Ιδιοκτήτου. 

Β'. Κτίρια καί έγκαταστάσεις πάσης χρήσεως πλήν 
κατοικιών, γραφείων, καταστημάτων κλπ. (Βιομηχανίαι, 
Βοοτεχνίαι, Σταθμοί αυτοκινήτων, σταΰλοι κλπ.). 

I. Νέα κτίρια ΰπό άνέγερσιν. 

Οί μέλλοντες νά οικοδομήσουν οφείλουν νά υποβάλουν 
προς τον Ο. Α.Θ.πλήν τής ανωτέρω διά τά κτίρια κατοικιών 
άναφερομένης ειδικής μελέτης τών εσωτερικών εγκατα¬ 
στάσεων άποχετεύσεως, ήτις θά υποβάλλεται είς πάσαν 
περίπτωσιν, καί ανεξαρτήτως όγκου οικοδομής καί συμ¬ 
πληρωματικήν μελέτην εις τβιπλαΰν, τών ύπό τοΰ άρθρου 7 
του παρόντος προβλεπομένων ώς άναγκαιουσών εγκαταστά¬ 
σεων προς έπιτυχή καί άσφαλή λειτουργίαν καί χρήσιν τοΰ 
δικτύου υπονόμων. 

Έν τή μελέτη ταύτη θά άναγράφηται ή ποσότης, ή θερ¬ 
μοκρασία καί ή χημική σύνθεσις τών άποχετευθησομένων 
ύδάτων, οί δεΐκται αυτών Ρ.Η. (μέγιόται, ελάχιστοι, μέσοι) 
ή ήμερησία παροχή καί αί διακυμάνσεις 1 αυτής, ή περιεκτι- 
κότης είς βαρέα μέταλλα, είς τοξικάς ουσίας, κλπ. τοΰ Ο. Α.Θ. 
δικαιουμένου νά ζητήση καί πάσαν άλλην χρήσιμον πληρο¬ 
φορίαν. 

Ή ώς άνω συμπληρωματική μελέτη τών εγκαταστάσεων 
πρέπει νά ’φέρη πλήν τής υπογραφής τών άρμοδίων κατά 
περίπτωσιν επιστημόνων καί τήν ύπογραφήν τοΰ ιδιοκτήτου 
τοΰ τελευταίου οντος πάντως υπευθύνου, αν έκ τών πρα¬ 
γμάτων έλεγχθοΰν αύται δι’ οίονδήποτε λόγον κακώς λει- 
τουργοΰσαι. Μόνον μετά τον ύπό τής αρμόδιας υπηρεσίας 
τοΰ Ο. Α.Θ.έλεγχον τής καλής έκτελέσεως τών ώς άνιυ έσω- 
τερικών εγκαταστάσεων καί τής τηρήσεως τών ορών τοΰ 
παρόντος κανονισμού, είναι δυνατή ή σύνδεσις μετά τοΰ 
δικτύου υπονόμων. 

II. Προϋφιστάμενα κτίρια. 

Διά τά κτίρια ταΰτα δέον κατόπιν προσκλήσεως τοΰ 
Ο. Α.Θ-νά ύποβληθοΰν αύτώ εκθέσεις περί τών υφισταμένων 
εγκαταστάσεων_ άποχετεύσεως, ώς καί τών έν παρ.'3 τοΰ 
άρθρου 7 προβλεπομένων εγκαταστάσεων καί τοπογραφι¬ 
κόν διάγραμμα τοΰ ακινήτου ύπό κλίμ,ακα 1 : 500 ύπογε- 
γραμμένα ύπό Μηχανικού, ώς καί βεβαίωσις ύπό άρμοδίου 
κατά περίπτωσιν επιστήμονας περί τής ποιότητος τών άπο¬ 
χετευθησομένων αποβλήτων έν γένει. Έκτος τής ύπογρα- 
φής τοΰ συντάξαντος Μηχανικού, δέο^ ταΰτα νά φέρωσι καί 
τήν ύπογραφήν τοΰ ιδιοκτήτου τοΰ τελευταίου όντως έν 
πάση περιπτώσει ύπευθύνου αν έκ τών πραγμάτων έλεγχθοΰν 
αί έγκαταστάσεις δι’ οίονδήποτε λόγον κακώς λειτουργοΰσαι. 
'Ο Ο.Α.Θ. δικαιούται νά έπιβάλη προς διευκόλυνσιν τών 
άπαιτουμένων δοκιμαστικών έξετάσεων, τήν κατασκευήν 
ειδικών φρεατίων έπιθεωρήσεως, δι’ ών θά διέρχωνται οί 
αγωγοί έσωτερικών αποχετεύσεων. 

Έν τη ώς άνο.) προσκλήσει θά τάσσεται ύπό τοΰ Ο.Α.Θ. 
ώρισμένη προθεσμία προς ύποβολήν τής αίτήσεως μετά τής 
μελέτης μεθ’ όλων τών άπαιτουμένων ώς άνω δικαιολογη- 
τικών, έν συνεχεία δέ έτέρα προθεσμία διά τήν έκτέλεσιν τών 
ύπό τοΰ Ο. Α.Θ. ύποδειχθησομένων έργασιών διά τήν σύνδε- 
σιν μετά τής ύπονόμου ή άνοικτοΰ άγωγοΰ. Παρερχομένης 
άπράκτου μιας τών προθεσμιών τούτων ή καί άμφοτέρων, 
έκτος τών άλλων συνεπειών δύναται 6 0.Α.Θ. νά διακόπτη 
τυχόν ύφισταμένην σύνδεσιν ώς καί νά έκτελή τάς κατα 
τήν κρίσιν του έργασίας είς βάρ&ς καί διά λογαριασμόν τοΰ 
ιδιοκτήτου. 


III. Οί ίδιοκτήται τών κατά τά ανωτέρω άκινήτων όφείν 
λουν νά γνωστοποιούν έγγράφως είς τον ΟΆ.Θ.τήν έκτέλεσι- 
τών άπαιτουμένο^ν συμπληρώσεων ή τροποποιήσεων τών 
έγκαταστάσεων άποχετεύσεως, ύποβάλλοντες τά προς τοΰτο 
στοιχεία ίνα προβαίνη ούτος είς τήν μετά τής ύπονόμου 
σύνδεσιν τής έξωτερικής ιδιωτικής διακλαδοόσεως. 

IV. Προκειμένου περί άποχετεύσεων προς τό δίκτυον 
τών ύπονόμων, ή άνοικτούς έν γένει άγωγούς, ό Ο. Α.Θ.δια¬ 
τηρεί τό δικαίωμα νά όρίζη έκάστοτε καί άναλόγως τών 
ειδικών συνθηκών καί τής διαδρομής τής άποχετεύσεως τά 
άνεκτά όρια τοΰ δικτύου είς Ρ.Η. τών άποχετευομένων 
ύγρών καί νά διακόπτη άνευ έτέρας διατυπώσεως τήν άπο- 
χέτευσιν έφ’ όσον οί διά τών δοκιμών κατά τούς γενησο- 
μένους έλέγχους έξακριβούμενοι δεΐκται _ εξέρχονται τών 
καθοριζομένων ορίων. 

’Άρθρον 12 
Δαπάναι καί είσφοραί. 

1. Δαπάναι κατασκευής διακλαδώσεως. 

Οί ίδιοκτήται τών άκινήτων τών συνδεομένων μετά τοΰ 
δικτύου ύποχρεοΰνται νά προκαταβάλουν είς τόν Ο.Α.Θ. τήν 
δαπάνην κατασκευής τής προς σύνδεσιν τοΰ άκινήτου των 
διακλαδώσεως άπό τής ρυμοτομικής γραμμής μέχρι τής ύπονό- 
μ.ου. Ή .οριστική δαπάνη εκκαθαρίζεται ύπό του Ο.Α.Θ. μετά 
τήν έκτέλεσιν τής έργασίας. 'Η δαπάνη διακλαδούσεως συν¬ 
δέσεως ακινήτου δύναται μετ’ άπόφασιν τοΰ Διοικητικού 
Συμβουλίου νά ύπολογίζηται γενικώς δι’ άπαντα τά άκί- 
νητα με βάσιν τό ήμισυ τοΰ πλάτους τής όδοΰ καί τών κατά 
τρέχον μέτρον μέσων τιμών δαπάνης διακλαδώσεο^ς. 

'Η μέση αύτη τιμή δαπάνης διακλαδώσεως ορίζεται δι’ 
άποφάσεως τοΰ Διοικητικού Συμβουλίου, έγκρινομένης 
ύπό τοΰ Νομάρχου Θεσσαλονίκης τή είσηγήσει τής Δ/νσεως 
Τεχνικών Υπηρεσιών. 

3. Δικαίωμα συνδέσεως. 

α) Τό δικαίωμα συνδέσεως ορίζεται είς τό έν εκτον (1/6) 
τής κατά τρέχον μέτρον μέσης τιμής δαπάνης ύπονόμων, 
πολλαπλάσιαζομέυης έπί ολόκληρον τό μήκος τής προσο- 
ψεο^ς τοΰ οικοπέδου τοΰ άκινήτου είς μέτρα καί δι’ ένα 
έκαστον όροφον αύτοΰ συμπεριλαμβανομένων καί τών υπο¬ 
γείων χώρων έφ’ όσον άποχετεύονται. 'Η μέση τιμή δαπά¬ 
νης τής ύπονόμου όδοΰ διά τόν καθορισμόν τοΰ δικαιώματος 
συνδέσεως καθορίζεται δι’ άποφάσεως τοΰ Διοικητικού Συμ¬ 
βουλίου τοΰ Ο. Α.Θ. έγκρινομένης διά τοΰ 'Υπουργοΰ Δημο¬ 
σίων Έργων. Είς τάς περιπτώσεις τών έδαφίων 3,4 καί 5 
τοΰ άρθρου 5 τοΰ παρόντος ώς καί’γενικώς δι’ οικοδομάς 
κειμένας έπί τοΰ αύτοΰ οικοπέδου καί μή έχούσας πρόσοψιν 
έπί τής όδοΰ, εκαστος_όροφος άνεξαρτήτου οικοδομής λογί¬ 
ζεται διά τόν ύπολογισμό.ν τοΰ δικαιώματος συνδέσεως ώς 
ίδιος έπί πλέον όροφος, τοΰ δικαιώματος συνδέσεως ύπολο- 
γιζομένου έφ’ ολοκλήρου τοΰ μήκους τής προσόψεως τοΰ 
οικοπέδου. 


Διά τά συμφώνως τή παραγράφφ 5 τοΰ άρθρου 5 άποχε- 
τευόμενα μέσω γειτονικών ιδιοκτησιών ΰδατα, ιός μήκος 
προσόψεως διά τόν ύπολογισμόν τοΰ δικαιώματος συνδέ¬ 
σεως, λογίζεται τό μήκος τής προσόψεως τόΰ οικοπέδου τοΰ 
άκινήτου έπί τής όδοΰ έφ’ ής τοΰτο έχει πρόσοψιν. Έάν δέ τό 
τελευταΐον τοΰτο δεν έχει πρόσοψιν έπί τής όδοΰ ή έχει 
τοιαύτην μικροτέραν τοΰ έλαχίστου ορίου προσόψεως, άρτιου 
οικοπέδου, τό μήκος προσόψεως όπερ θά ληφθή ύπ’ δψιν 
θά είναι τό μήκος τοΰ έλαχίστου ορίου τοΰ άπαιτουμένου 
δι’ άρτιον οίκόπεδον. 

Προκειμένου περί οικοπέδων έχόντων προσόψεις έπί δύο 
οδών λαμβάνονται ύπ’ οψιν τό άθροισμα τοΰ μήκους τής 
μεγαλυτέρας προσόψεως καί τό εν δεύτερον (1/2), τοΰ μή¬ 
κους τής μικροτέρας. Προκειμένου δέ περί οικοπέδων έχόν¬ 
των προσόψεις έπί πλειόνων τών δύο οδών λαμβάνεται ύπ 
όψιν τό άθροισμα τοΰ μήκους τής μεγαλυτέρας προσόψεως, 
τό έν δεύτερον (1/2) τοΰ μήκους τής άμέσως έπομένης κατά 
μέγεθος καί τό έν τέταρτον (1/4) τοΰ μήκους έκάστης τών 
λοιπών προσόψεων. 

β) Το δικαίωμα συνδέσεώς προκειμένου περί νέων ύπό 
άνέγερσιν οικοδομών καταβάλλεται εις τον Ο.Α.Θ. προ της 
έκδόσεως τής υπό τής αρμόδιας Υπηρεσίας τής σχετικής 
άδειας άνεγέρσεως οικοδομής, τοϋ σχετικού άποδεικτικοΰ 
είσπράξεως τοΰ δικαιώματος ως καί τής κατά τήν παρ. 1 
τοϋ άρθρου 11 τοΰ παρόντος βεβαιώσεως άποτελούντων- 
άπαραίτητα δικαιολογητικά διά τήν έκδοσιν τής άδειας. Έν 
περιπτώσει μη ύπάρξεως δυνατότητος συνδέσεώς (ελλείψει, 
δικτύου κ.λπ.) δέον διά τήν έκδοσιν τής οίκείας άδειας 
οικοδομής νά προσκομίζεται σχετική βεβαίωσις τοϋ Ο.Α.Θ. 
Είς τήν έν καιρώ χορηγηθησομένην άδειαν συνδέσεώς καί 
εις τό σώμα αυτής άναγράφεται ό άριθμός τών αποδεικτικών 
είσπράξεως τοΰ δικαιώματος τούτου. 

Προκειμένου δέ περί υφισταμένων οικοδομών τό δικαίωμα 
συνδέσεώς καταβάλλεται είς τον Ο-Α-Θ. κατά τήν υποβολήν 
τής αίτήσεως περί χορηγήσεως άδειας συνδέσεώς, τοΰ άρι- 
θμοΰ τοΰ σχετικοΰ άποδεικτικοΰ καταβολής σημειουμένου 
έπί τοΰ σώματος τής άδειας συνδέσεώς. 

Προκειμένου περί προσθήκης ορόφων είς συνδεδεμένην 
μέ τό δίκτυον οικοδομήν τό δικαίωμα συνδέσεώς καταβά- 
λεται ώς καί είς τήν περίπτωσιν τών νέων οικοδομών καί 
συνίσταται είς τό έν εκτον (1/6) τής κατά τό τρέχον μέτρον 
μέσης τιμής δαπάνης τής υπονόμου τής όϊοϋ πολλαπλασιαζομέ- 
νην έπί τό μήκος ολοκλήρου τής προσόόεως τοϋ οικοπέδου δι’ 
οικοπέδου δι’ έκαστον προστιθέμενον όροφον. 

Τά αύτά ισχύουν προκειμένου καί περί υπογείων χοίρων 
τό πρώτον άποχετευομένων. 

. Δι’ είδικάς περιπτώσεις μή προβλεπομένας έν τώ παρόντι 
άποφασίζει τό Διοικητικόν Συμβούλιον τοΰ Ο.Α.Θ. 

γ) Έν περιπτώσει κατασκευής νέου άγωγοΰ, είς άντι- 
κατάστασιν υφισταμένου παλαιού τοιούτου, τά είς τόν νέον 
άγωγόν συνδεθησόμενα ακίνητα, άτινα εΐχον νομίμως συν- 
δεθή μέ τόν παλαιόν άγωγόν καί διά τά όποια είχεν κατά- 
βληθή ή σχετική δαπάνη συνδέσεώς των, απαλλάσσονται 
έκ τής ύποχρεώσεως πληρωμής τών δαπανών κατασκευής 
τής νέας ιδιωτικής διακλαδώσεως, κατά τό ώς άνω κατα- 
βληθέν είς τό παρελθόν ποσόν. 

3. Δικαίωμα χρήσεως υπονόμων. 

α) Οί ίδιοκτήται ώς καί οί οπωσδήποτε ποιούμενοι χρή- 
σιν τών άκινήτων τών συνδεδεμένων μετά τοΰ δικτύου, 
ύποχρεοΰνται είς τήν καταβολήν τοΰ δικαιώματος χρήσεως 
υπονόμων, όριζομένου ίσου πρός τό τεσσαράκοντα τοϊς 
εκατόν (40%) τοΰ ποσοΰ τοΰ άντιστοίχου λογαριασμού 
καταναλώσεως δδατος διά τόν άπό τής συνδέσεώς μετά τοΰ 
δικτύου άποχετεύσεως καί έφ’ εξής χρόνον. Τών δέ ήδη "συν¬ 
δεδεμένων άκινήτων έπί τοΰ λογαριασμού τής άπό 1ης 
Ιανουάριου 1976 καί τόν έφ’ εξής χρόνον καταναλώσεως 
υδατος. 

• Κατά τά λοιπά έφαρμόζονται τά ύπό τής παρ. 4 τοΰ άρ¬ 
θρου 10 τοΰ Ν.Δ. 787/1970 οριζόμενα. 

β) Ή εί'σπραξις τοΰ δικαιώματος χρήσεως υπονόμων, 
προκειμένου περί άκινήτων ύδροδοτουμένων ύπό τοΰ Όρ- 
γανισμοΰ 'Τδρεύσεως Θεσσαλονίκης, ένεργεΐται ύποχρεω- 
τικώς ύπό τοΰ ΟΤΘ όμοΰ μετά τών αντιστοίχων λογαρια¬ 
σμών καταναλώσεως ΰδατος καί άποδίδεται είς τόν Ο.Α.Θ. 
κατά τά είδικώς διά τής ύπό τών διατάξεων τών παρ. 5 καί 
6 τοϋ άρθρου 13 τοΰ Ν.Δ. 787/1970 προβλεπομένης κοινής 
αποφασεως τών Υπουργών Οικονομικών καί Δημοσίων 
"Εργων όρισθησόμενα. 

γ) Η εί'σπραξις τοΰ δικαιώματος χρήσεως υπονόμων, 
προκειμένου περί ακινήτων ύδρευομένων ύπό έτέρων φο¬ 
ρέων ύδρεύσεως, ένεργεΐται παρ’ αυτών έφαρμοζομένων 
αναλογως τών εν τοΐς έδαφίοις α' καί β' τής παρούσης παρα¬ 
γράφου 3 οριζομένων ως καί τών διά τής έκδοθησομένης 
κατα προηγουμενον έδάφιον β' κοινής άποφάσεως τών 
Υπουργών Οικονομικών καί Δημοσίων "Εργων καθορι- 
σθησομένων, 

δ) Η εισπραξις τοΰ δικαιώματος χρήσεως ύπονόμων διά 
πασας τας,λοιπας περιπτώσεις καθορίζεται δι’ αποφάσεων 
τοΰ Διοικητικού Συμβουλίου τοΰ Ο.Α.Θ· έγκρινομένων ύπό 
τοΰ Νομάρχου Θεσσαλονίκης. 


4. Δαπάναι έλέγχου καί έκτελέσεως έργασιών βαρυνου- 
σών τόν ιδιοκτήτην. : , 

α) Αί δαπάναι πάσης έπιβαλλομένης κατά τάς διατάξεις 
τοΰ παρόντος ύπό τοΰ Ο.Α.Θ. τροποποιήσεως τών έγκατα- 
στάσεων έντός τών άκινήτων βαρύνουσιν έξ ολοκλήρου τόν 
ιδιοκτήτην, δστις έπιμελεΐται καί τής έκτελέσεως τών σχε¬ 
τικών έργασιών έντός προθεσμίας τασσομένης ύπό τοϋ 
0‘Α.Θ. Παρελθούσης άπράκτου τής ταχθείσης προθεσμίας 
αί έργασίαι έκτελοΰνται ύπότοΰΟΆ.Θ. καί βαρύνουσι τόν 
ιδιοκτήτην. Ή έκκαθάρισις καί είσπραξις τών γενςμένων 
ύπό τοΰ Ο.Α.Θ. δαπανών ένεργεΐται κατά τά έν-Ηίφ έπο- 
μένω έδαφίω οριζόμενα : _■■ ■ 

β) Τόν ιδιοκτήτην "βαρύνουσι καί άπασμΓαΙ δαπάναι τοΰ 
Ο.Α.Θ. αί άπαιτούμεναι διά τόν συμφώνως πρός τάς διατά¬ 
ξεις τοΰ παρόντος έλεγχον τής εσωτερικής έγκαταστάσεως 
άποχετεύσεως τοΰ άκινήτου ώς καί τής σχετικής συστάσεως 
τών άποχετευομένων υγρών, τοΰτο δέ Ιφ’ όσον ήθελεν δια- 
πιστωθή ύπό τοΰ Ο.Α.Θ. ότι ό ιδιοκτήτης δέν, έχει συμμορ- 
φωθή πρός τάς διατάξεις τοΰ παρόντος. Αί δαπάναι, αδται 
καταβάλλονται ύπό τών ιδιοκτητών βίς δ ποσόν καθορίζονται 
αύται είς έκκαθαριστικόν λογαριασμόν συντασσόμενον. ύπό 
τοΰ Ο.Α,Θ., βάσει τών άνάλυήικώς γενησσομένων πρός 

τούτο δαπανών. · 

— / -■* 

Έν περιπτώσει αντιρρήσεων τοΰ ιδιοκτήτου έπί τοΰ ποσοΰ 
τών δαπανών τούτων, δέον οδτος νά ύποβάλη. αύτάς έντός 
άνατρεπτικής προθεσμίας δέκα πέντε ήμερών άπό τής κοινο- 
ποιήσεως τοΰ λογαριασμού, Αί άντιρρήσεις αύτατ μετά τοΰ 
λογαριασμού ύΛο βάλλονται είς τόν Νομάρχην Θεσσαλο- 
λονίκης καί κοινοποιούνται καί πρός τόν Ο.Α.Θ. 

Ό λογαριασμός θεωρείται καλώς έχων καί ύποχρεωτικώς 
διά τόν ιδιοκτήτην, δι’ δ ποσόν θέλει έγκριθή οδτος τελικώς 
ύπό τοϋ Νομάρχου. 

"Αρθρον 13. 

"Αλλος τρόπος" άποχετεύσεως. 

1. Είς άς περιπτώσεις δέν έπιτρέπεται ή δέν είναι δι’ 
οιονδήϊίόΐε λόγον δυνατή ή άποχέτευσις τών διαφόρων ύγρών. 
έντός τών ύπονόμων, ή τών διευθετημένων ρευμάτων ή καί 
ρευμάτων συμβαλλόντων είς ύπονόμους ή διευθετημένα 
ρεύματα, ή άποχέτευσις γίνεται κατά τά κατωτέρω ορι¬ 
ζόμενα. 

Α'. Ακάθαρτα ΰδατα. 

"Απαντα τά άκάθαρτα ύγρά καί τά προϊόντα άποχωρη- 
τηρίων έπιβάλλεται νά περισυλλέγωνται ώς ορίζουν αί σχε- 
τικαί διατάξεις τοΰ Γενικού Οικοδομικού Κανονισμού τοϋ 
Κράτους. 

Β'. "Ομβρια καί πηγαία ΰδατα· 

Πρέπει νά συλλέγωνται καταλλήλως καί νά διοχετεύων- 
ται ύπό τά πεζοδρόμια πρός τά ρείθρα τής όδοΰ, λαμβανο- 
μένων πάντοτε τών καταλλήλων τεχνικών μέτρων πρός 
άπόφυγήν διελεύσεως ή καταλήξεώς των είς ξένος ιδιοκτη¬ 
σίας. 

Επιτρέπεται έπίσης τή άδεια τοΰ Ο.Α.Θ. μετ’έγκρισιν 
τοΰ Νομάρχου, ή άπ’ ευθείας άποχέτευσις τών όμβρίων 
ύδάτων τοΰ ακινήτου είς τήν κοίτην φυσικών ή τεχνιτών 
ρευμάτών έφ’ όσον τοΰτο ύψομετρικώς είναι δυνατόν. 

Έν άντιθέτω περιπτώσει δύναται νά έπιτραπή καί πάλιν 
τοιαύτή άποχέτευσις τή άδεια τοϋ Ο.Α.Θ. μετ’ έγκρισιν τοΰ 
Νομάρχου Θεσσαλονίκης, ύπό ιδίαν όμως ευθύνην τοΰ 
ιδιοκτήτου καί ύπό τούς όρους τής παρ. 1 τοΰ άρθρου 6 τοΰ 
παρόντος. 

Είς τήν κατηγορίαν τών όμβρίων ύδάτων ύπάγονται καί 
τά καθαρά έν γένει ΰδατα ώς π.χ. τά προερχόμενα έκ τής 
ψύξεως τών μηχανών, έκ τής άποστραγγίσεως τοΰ ύπεδά- 
φους κλπ. 

"Αρθρον 14. 

Ποιότης 'Υλικών. 

Οί σωληνωτοί άγωγοί καί τά'ειδικά τεμάχια τών εξωτε¬ 
ρικών ιδιωτικών διακλαδώσεων, θά κατασκευάζωνται ύπο¬ 
χρεωτικώς έξ όξυμάχου ύλικοΰ, τσύτέστιν θά είναι άργυλ- 

λοπυριτικοί πληροΰντες τούς ίσχύοντας κανονισμούς τοϋ 
Διοικητικού Συμβουλίου τοϋ Ο.Α'Θ.δυναμένου δι’ άποφάσεώς 
του έγκρινομένής ύπό τοϋ ' Υπουργού Δημοσίων "Εργων, 
νά όρίση ώς χρησιμοποιήσιμους καί σωληνωτούς αγωγούς 
έξ άλλων υλικών. 

"Αρθρον 15. 

Γενικαί διατάξεις. 

Αί ύπό των διατάξεων τοϋ άρθρου 2 παρ. 1, 2 καί 3, τοϋ 
άρθρου 3 παρ. 3, τοϋ άρθρου 4 παρ. 2, τοϋ άρθρου 5 παρ. 5, 
τοϋ άρθρου 6 παρ. 1 καί 6, τοϋ άρθρου 7 παρ. 1 καί 3, τοϋ 
άρθρου 8 παρ. 1, τοϋ άρθρου 12 παρ. 1, παρ. 2 έδ. α' παρ. 3 
έδ. δ' καί παρ. 4 έδ. α' καί β' καί τοϋ άρθρου 13 παρ. 1 έδ. 
Α καί Β τοϋ παρόντος κανονισμοΰ προβλεπόμεναι αποφά¬ 
σεις τοϋ Διοικητικοϋ Συμβουλίου τοϋ Ο.Α.Θ., έκδίδονται 
μετά γνώμην Επιτροπής έκ τοϋ Ι’ενικοΰ Διευθυντοΰ τοϋ 
Ο.Α.Θ. τοϋ Διευθυντοΰ Τεχνικών Υπηρεσιών τοϋ Γ). Α.Θ.καί 
ενός Διπλωματούχου Μηχανικοΰ τοϋ Ο.Α.Θ.οριζόμενων ύπό 
τοϋ Διοικητικού Συμβουλίου αύτοΰ. 

"Αρθρον 16. 

α) Άτομικαί προσκλήσεις, ειδοποιήσεις καί έν γένει 
έγγραφα τοϋ Ο.Α.Θ. έπιδοτέα προς οίονδήποτε τρίτον, έπι- 
δίδονταιδι’ υπαλλήλου τοϋ Ο.Α.Θ. ή διά τής Αστυνομικής 
Αρχής ή διά τοϋ Προέδρου τής Κοινότητος, κατά τάς δια¬ 
τάξεις τών άρθρων 154 Ιως 165 τοϋ Κώδικος Ποινικής 
Δικονομίας, έφαρμοζομένας άναλόγως ή έν άνάγκη διά δικα¬ 
στικού κλητήρος.' 

β) Πρόσκλησις ή είδοποίησις τοϋ ιδιοκτήτου δέν απαι¬ 
τείται, οσάκις πρόκειται περί ελέγχου λειτουργίας τής έγκα- 
ταστάσεως άποχετεύσεως καί έν γένει τηρήσεως τών όρων 
τοϋ παρόντος Κανονισμού. 


γ) Τά ήδη είσπραχθέντα ύπό τών Δήμων καί Κοινοτήτων 
τής περιοχής άρμοδιότητος Ο.Α.Θ.ποσά έκ προκαταβολής 
τοϋ δικαιώματος συνδέσεώς χωρίς μέχρι τοΰδε νά έκδοθοϋν 
αί αντίστοιχοι άδειαι συνδέσεώς, θεωρούνται καλώς είσπρα- 
χθέντα καί δέν αποδίδονται είς τον Ο.Α.Θ. αΐ δέ μέλλουσαι 
νά έκδοθοϋν άδειαι, θά έκδοθοϋν 'έπί τή προσκομίσει τών 
αποδεικτικών πληρωμής τοϋ δικαιώματος προσαρτωμένου 
είςτό ύπό τοϋ Ο.Α.Θ.τερούμενον άντίγραφον τής άδειας είς 
τό σώμα τών όποιων θά σημειωθούν τά στοιχεία τοϋ άπο- 
δεικτικοΰ, μή άπαιτουμένης καταβολής άλλου δικαιώματος. 

δ) "Οπου διά τοϋ παρόντος κανονισμού ορίζεται 8τι ό Ο.Α.Θ. 
δύναται νά διακόπτη την σύνδεσιν, νοείται ότι αϋτη πραγμα¬ 
τοποιείται άνευ ούδεμιάς ευθύνης τοϋ Ο.Α.Θ.διά τάς έκ τής 
διακοπής τυχόν ζημίας τών ιδιοκτητών καί άνευ ούδεμιάς 
τούτων άποζημιώσεως. 

ε) Άπό τής ισχύος τοϋ παρόντος, καταργοϋνται αί δια¬ 
τάξεις τοϋ άπό 4.11.1934 Δ/τος «περί Κανονισμού λει¬ 
τουργίας Υπονόμων Θεσσαλονίκης» ώς καί πάσα προγενε- 
στέρα διάταξις άντικειμένη είς τά ύπό τοϋ παρόντος Κανο¬ 
νισμού οριζόμενα. 

Είς τον ' IIμέτερον έπί τών Δημοσίων Έργων Υπουργόν, 
άνατίθεμεν την δημοσίευσιν καί έκτέλεσιν τοϋ παρόντος 
Διατάγματος. 

Έν Άθήναις τή 12 Μαίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΕΥΑΓΓ. ΔΕΒΛΕΤΟΓΛΟΥ ΧΡΙΣΤΟΦΟΡΟΣ ΣΤΡΑΤΟΣ 

Η ΥΠΗΡΕΣΙΑ. ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 

ΓΝΩΣΤΟΠΟΙΕΙ ΟΤΙ: 


Ή έτησία συνδρομή της Έφημερίδος τής Κυβερνήαιως, ή τιμή τ&ν τμηματικός πωλουμένων ψύλλων «ύτής 
κοΛ τά τέλη δημοσιεύσεων έν τή Έφημερίδι τής Κυβερνήσεων, καβωρίσβησαν άπό 1ης ΊανουαρΙου 1974 ώς κάτωθι: 


Α'. ΕΤΗΣΙΑΙ 


1. Διά τά Τ*0χβ5 Α' .Δραχ. 600 

2. » » » Β' . » 700 

""3. » * > Γ' .;. » 500 

4. » > » Δ' . » 1.000 

5. > » » Πράξεις Νομικών Προσώπων Δ.Δ. 

κ.λ.π. » 500 

6. » » » Παράρτημα . » 300 

7. » » ΔελΉον Ανωνύμων Εταιρειών κ.λ.π. . » 3.000 

8. » » ΔελΉον Εμπορικής καί Βιομηχανικής 

Ιδιοκτησίας. » 200 

9. Δι' άπαντα τά τεύχη, τά Παράρτημα καί τά 

ΔελΉα . » 6.000 

ΟΙ Δήμοι καί αΐ Κοινότητες τον Κράτους κατα¬ 
βάλλομαι τά ήμισυ τών άνωτέρω συνδρομών. 


Β'. ΤΙΜΗ 


ΣΥΝΔΡΟΜΑ! 

Υπέρ τοΰ Ταμείου "ΑλληλοβοηθεΙας Προσωπι¬ 
κού τού Εθνικού Τυπογραφείου (ΤΑΠΕΤ) άνα- 
λογούν τά έξης ποσά: 


1. Διά τά Τεύχος Α' . Δρ«χ. 30 

2. » » > Β' . » 35 

3. » » » Γ' . » 25 

4- » ». » Δ' . , 50 

5. » » » Πράξεις Νομικών Προσώπων 

Δημ. Δικαίου κ.λ.π. > .25 

6. » » Παράρτημα .;. » 15 

7. » » ΔελτΙον Ανωνύμων Εταιρειών ....... > 150 

8. » » ΔελτΙον Έμπ. καί Βιομ. Ιδιοκτησίας .. » 10 

9. Δι’ άπαντα τά τεύχη. > 300 

ΦΥΛΛΩΝ 


•Εκαστον φύλλον, μέχρις 8 σελίδων, τιμδται δραχ. 3, άπά 9 έως 40 σελ. δραχ. 8, άπά 41 έως 80 σελ. δραχ. 15, άπά 81 σίλ. κ«1 άνω 
ή τιμή πωλήσεως έκάστου φύλλου προσαυξάνεται κατά δραχ. 15 άνά 80 σελίδας. 


Γ'. ΤΕΛΗ ΔΗΜΟΣΙΕΥΣΕΩΝ 


I Είς τά ΔελτΙον Ανωνύμων Εταιρειών καί 
Εταιρειών Περιωριαμένης Ευθύνης: 
Δ’. Δημοσιεύματα Ανωνύμων Εταιρειών 


1. Τών δικαστικών πράξεων... . 

2. Τών καταστατικών Ανωνύμων Εταιρειών .... 

3. Τών τροποποιήσεων τών καταστατικών τών 

Ανωνύμων Εταιρειών. 

4. Τών άνακοινώσεων καί προσκλήσεων είς γενικάς 

συνελεύσεις, τών κατά τά άρθρον 32 τού Ν. 
3221/24 γνωστοποιήσεων, τών άνακοινώ- 
σεων τών προβλεπφμένων ύπά τού άρθρου 59 
παρ. 3 του Ν.Δ. 400/70 περί Αλλοδαπών 
Ασφαλιστικών Εταιρειών, ώς καί τών άποφά- 
σεωντοϋ Διοικητικού Συμβουλίου τού ΕΛΤΑ 
τών άφορωσών είς προσωρινός διατάξεις... 

5. Τών άνακοινώσεων τών ύπά διάλυσιν Ανωνύ¬ 

μων Εταιρειών, κατά τά Β.Δ. 20/5/1939. .. 

6. Τών Ισολογισμών τών Ανωνύμων Εταιρειών . 

7. Τών συνοπτικών μηνιαίων καταστάσεων τών 

Τραπεζικών Εταιρειών . 

8. Τών άποφάσεων περί έγκρίσεως τιμολογίων τών 

Ασφαλιστικών Εταιρειών . 

9. Τών ύπουργικών άποφάσεων περί παροχής 

άδείας έπεκτάσεως τών έργασιών Ασφα¬ 
λιστικών "Εταιρειών, τών έκθέσεων περιου¬ 
σιακών στοιχείων "Ανωνύμων Εταιρειών έν 
γένει, ώς καί τών άποφάρεων τοΰ Δ. Σ. τού 
ΕΛΤΑ δι’ ών έγκρίνονταί καί δημοσιεύοντα· 
οΐ κανονισμοί αύτού. 

10. Τών άποφάσεων περί παροχής πληρεξουσιότητας 

πράς άντιπροσώπευσιν έν "Ελλάδι άλλοδα- 
πών "Εταιρειών, ώς καί τών άποφάσεων 
ΤΓερΙ μεταβιβάσεως τού χαρτοφυλακίου "Λ 
σφαλιστικών "Εταιρειών κατά τά άρθρον 59 
_ παρ. 1 τού Ν.Δ. 400/70 ... 

11. Τών άποφάσεων περί συγχωνεύσεως "Ανωνύ¬ 

μων Εταιρειών . 


Δραχ. 

» 

» 


» 

» 

» 

» 

» 


» 


» 

» 


400 

10.000 

2.000 


1.000 

200 

4.000 

1.000 

. 600 


4.000 


2.000 

10.000 


12. Τών άποφάσεων τής "Επιτροπής τού Χρημα¬ 

τιστηρίου περί είσαγωγής χρεωγράφων είς 
τά Χρηματιστήριον πράς διαπραγμάτευσιν, 
συμφώνως πράς τάς διατάξεις τού άρθρου 2 
παρ. 3 Α.Ν. 148/67.Δραχ. 1.000 

13. Τών άποφάσεων τής "Επιτροπής κεφαλαιαγο¬ 

ράς περί διαγραφής χρεωγράφων έκ τοΰ 
Χρηματιστηρίου, συμφώνως πράς. τάς 
διατάξεις τού άρθρου 2 παρ. 4 Α.Ν. 148/ 


1967 . > 1.000 

Β’. Δημοσιεύματα "Εταιρειών Περιωριαμένης Ευθύνης 

1. Τών καταστατικών . Δραχ. 1.000 

2. Τών τροποποιήσεων τών καταστατικών. » 400 

3. Τών άνακοινώσεων καί προσκλήσεων .' > 200 

4. Τών Ισολογισμών. » 1.000 

5. Τών έκθέσεων έκτιμήσεως περιουσιακών στοι¬ 

χείων . > 1.000 


Γ’. Δημοσιεύματα "Αλληλασφαλιστικών Συν¬ 
εταιρισμών -* Αλληλασφαλιστικών Ταμείων 
καί Φιλανθρωπικών Σωματείων 

1. Τών ύπουργικών άποφάσεων περί χορηγή- 
σεως άδείας λειτουργίας "Αλληλασφαλιστι- 
κών Συνεταιρισμών - Αλληλασφαλιστικών 


Ταμείων . » 1.000 

2. Τών "Ισολογισμών τών ώς άνω Συνεταιρισμών, 

Ταμείων καί Σωματείων . » 1.000 

II ΕΙς τά Τέταρτον τεύχος, τών δικαστικών 
πράξεων, προσκλήσεων καί λοιπών δημο¬ 
σιεύσεων . » 400 


Τά ύπέρ τού Ταμείου "ΑλληλοβοηθεΙας Προσωπικού "Εθνικού 
Τυπογραφείου (ΤΑΠΕΤ) καταβλητέου ποσοστάν ΙπΙ τών τελών 
δημοσιεύσεων έν τφ ΔελΉφ Ανωνύμων Εταιρειών καί "Εταιρειών 
Περιωριαμένης Εύθύνης έν γένει ώρίσθη είς 5%. 


Δ'. ΚΑΤΑΒΟΛΗ ΣΥΝΔΡΟΜΩΝ - ΤΕΛΩΝ ΔΗΜΟΣΙΕΥΣΕΩΝ ΚΑΙ ΠΟΣΟΣΤΩΝ Τ.Α.Π.Ε.Τ. 

1. ΑΙ σύνδρομα) τού έσωτερικοϋ καί τά τέλη δημοσιεύσεων προκαταβάλλονται είς τά Δημόσια Ταμεία έναντι άποδεραικοϋ είσπρά- 
ξ*ως, δπερ, μερίμνη τοΰ ένδιαφερομένου, άποστέλλεται ιίς τήν Υπηρεσίαν τοΰ "Εθνικού Τυπογραφείου. 

2. ΑΙ συνδρομαί τοΰ έξωτιρικοϋ δύνανται ν" άποστέλλωνται καί είς άνάλογον συνάλλαγμα δι’ έπιταγής έπ’ άνάματι τού Διβυθυντσύ 
τού "Εθνικού Τυπογραφείου. 

3. Ή καταβολή τού ύπέρ τού Τ.Α.Π.Ε.Τ. ποσοστού έπΐ τών άνωτέρεε συνδρομών καί τελών δημοσιεύσεων ένεργείται έν Άθήνεης 
μέν είς τά Ταμήον τού ΤΑΠΕΤ (Κατάστημα Εθνικού Τυπογραφείου), έν τοΛς λοιπαΐς 8έ πάλεσι τού Κράτους ε(ς τά Δημόσια Ταμεία, 
άπβρ αποδίδεται είς τά ΤΑΠΕΤ, συμφώνως πράς τά άριζάμενα διά τών ύπ" άριθ. 192378/3639 τοβ έτους 1947 (ΒΟΜβΟ 189) κε4 171048/ 
5321/31.7.65 (ΚΟΝΕΟ 139) έγκυκλίων διαταγών του Γενικού Λογιστηρίου τοβ Κράτους. "Επί συνδρομών Ιξωτερκσΰ άποστελλορένων 
Γι’ έτπτογών, συναποστέλλεται διά τών έπνταγών καί τά ύπέρ τοβ ΤΑΠΕΤ ποσοστάν, 

Ο ΓΕΝΙΚΟΣ ΔΙΕΥΘΥΝΤΗΣ 

ΣΕΡΑΦΕΙΜ ΤΡΙΑΝΤΑΦΥΛΛΟΥ 


ΕΚ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 



































